Amylopektin

Amylopektin er et polysakkarid som inngår som en av to komponenter i stivelse, den andre komponenten er amylose.

Amylopektin er i likhet med amylose bygget opp av glukose med lineære α(1→4) bindinger, og forgrener seg med α(1→6) bindinger for hver 24. til 30. glukoseenhet. Det spaltes av enzymet amylase som finnes i spytt og bukspytt. Amylase «klipper av» parvise glukoseenheter (altså disakkarider) fram til hver forgrening. Ved forgreningen så stopper spaltingen, og det blir da dannet svært forgrenede molekyler som blir en del av dekstrinet (også et polysakkarid), som må spaltes videre til glukose av et annet enzym i kroppen, isomaltase.

Litteratur









Kategori:Karbohydrater
Kategori:Polysakkarider
Kategori:Fortykningsmidler